ข้อบัญญัติองค์การบริหารส่วนตำบลหนองไผ่แบนเรื่องการควบคุมแหล่งเพาะพันธุ์ยุงลายเพื่อป้องกันโรคไข้เลือดออกพ.ศ. ๒๕๖๐ โดยที่เป็นการสมควรตราข้อบัญญัติองค์การบริหารส่วนตำบลว่าด้วยการควบคุมแหล่งเพาะพันธ์ยุงลายในเขตองค์การบริหารส่วนตำบลหนองไผ่แบนอาศัยอำนาจตามความในมาตรา๖๗ (๓) และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๒๐ และมาตรา ๒๕ (๕) แห่งพระราชบัญญัติการสาธารณสุข พ.ศ.๒๕๓๕ ซึ่งแก้ไขเพิ่มเติมโดยพระราชบัญญัติการสาธารณสุข (ฉบับที่ ๒) พ.ศ. ๒๕๕๐องค์การบริหารส่วนตำบลหนองไผ่แบนโดยความเห็นชอบของสภาองค์การบริหารส่วนตำบลหนองไผ่แบนและนายอำเภอเมืองอุทัยธานีจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่าข้อบัญญัติองค์การบริหารส่วนตำบลหนองไผ่แบน เรื่อง การควบคุมแหล่งเพาะพันธุ์ยุงลายเพื่อป้องกันโรคไข้เลือดออกพ.ศ. ๒๕๖๐ข้อ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลหนองไผ่แบนตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ บรรดาข้อบัญญัติ ข้อบังคับระเบียบและคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้มูลฝอยหมายความว่า เศษกระดาษ เศษผ้า เศษอาหาร เศษสินค้า เศษวัตถุ ถุงพลาสติกภาชนะที่ใส่อาหาร เถ้า มูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาดที่เลี้ยงสัตว์หรือที่อื่นและหมายความรวมถึงมูลฝอยติดเชื้อ มูลฝอยที่เป็นพิษหรืออันตรายจากชุมชนอาคารหมายความว่า ตึก บ้าน เรือน โรง ร้าน แพ คลังสินค้า สำนักงานสถานศึกษาโรงงานอุตสาหกรรม โรงมหรสพ ฟาร์มปศุสัตว์ หรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้ที่หรือทางสาธารณะหมายความว่า สถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้แหล่งเพาะพันธุ์ยุงลายหมายความว่า แหล่งที่ตรวจพบลูกน้ำหรือตัวโม่งยุงลายตั้งแต่หนึ่งตัวขึ้นไปเจ้าพนักงานท้องถิ่นหมายความว่า นายกองค์การบริหารส่วนตำบลหนองไผ่แบนเจ้าพนักงานสาธารณสุขหมายความว่า ผู้ที่ได้รับการแต่งตั้งจากรัฐมนตรีว่าการกระทรวงสาธารณสุขตามพระราชบัญญัติการสาธารณสุขพ.ศ. ๒๕๓๕ ที่มีเขตอำนาจในเขตองค์การบริหารส่วนตำบลหนองไผ่แบนพนักงานเจ้าหน้าที่หมายความว่า ข้าราชการหรือพนักงานส่วนตำบลผู้ซึ่งได้รับการแต่งตั้งจากเจ้าพนักงานท้องถิ่นหน่วยงานด้านสาธารณสุขหมายความว่า สำนักงานสาธารณสุขจังหวัด อำเภอโรงพยาบาลส่งเสริมสุขภาพระดับตำบลข้อ๕ ห้ามมิให้ผู้ใดทิ้งหรือทำให้มีขึ้นซึ่งมูลฝอยรวมทั้งกระป๋อง กะลา ยางรถยนต์หรือมูลฝอยอื่น ๆที่อาจขังน้ำได้ในที่หรือทางสาธารณะข้อ๖ เจ้าของหรือผู้ครอบครองอาคารหรือเคหสถานต้องเก็บกวาดและดูแลมิให้มีมูลฝอยรวมทั้งกระป๋องกะลา ยางรถยนต์ หรือมูลฝอยอื่น ๆ ที่อาจขังน้ำได้ในอาคารหรือเคหสถาน รวมทั้งบริเวณรอบๆ ทั้งนี้โดยเก็บลงถังมูลฝอยที่มีฝาปิด หรือบรรจุถุงพลาสติกที่มีการผูกรัดปากถุงหรือวิธีการอื่นใดที่เจ้าพนักงานสาธารณสุขหรือเจ้าหน้าที่แนะนำข้อ๗ ในกรณีที่องค์การบริหารส่วนตำบลหนองไผ่แบนให้บริการเก็บขนมูลฝอยเพื่อนำไปกำจัดเจ้าของอาคารหรือเคหสถานมีหน้าที่เสียค่าธรรมเนียมการเก็บขนมูลฝอยตามที่กำหนดข้อ๘ เจ้าของหรือผู้ครอบครองอาคารเคหสถาน หรือสถานที่ใด ๆ ที่มีแหล่งน้ำที่อาจเป็นแหล่งเพาะพันธุ์ยุงลายจะต้องดูแลมิให้เป็นแหล่งเพาะพันธุ์ยุงลายข้อ๙ เจ้าของหรือผู้ครอบครองอาคารเคหสถาน ต้องดูแลทำความสะอาดและเปลี่ยนน้ำในแจกัน ถ้วยรองขาตู้กับข้าว ภาชนะอื่น ๆที่มีน้ำขัง อย่างน้อยทุก ๗ วัน หรือใส่สารที่ป้องกันการวางไข่ของยุงได้หรือการควบคุมลูกน้ำด้วยวิธีอื่นใดที่เหมาะสมและกรณีที่เป็นภาชนะกักเก็บน้ำต้องจัดให้มีฝาปิดที่มิดชิดข้อ๑๐ ในกรณีที่องค์การบริหารส่วนตำบลหนองไผ่แบนหรือหน่วยงานด้านสาธารณสุขได้จัดพนักงานเจ้าหน้าที่หรือผู้ที่ได้รับมอบหมายเข้าไปทำการกำจัดยุงหรือลูกน้ำยุงในอาคาร เคหสถานหรือสถานที่ใด ๆ เจ้าของหรือผู้ครอบครองอาคาร เคหสถานหรือสถานที่นั้นจะต้องให้ความร่วมมือและอำนวยความสะดวกตามสมควรข้อ ๑๑ ผู้ใดไม่ปฏิบัติละเลยหรือไม่ให้ความร่วมมือตามข้อ ๕, ๖, ๘, ๙, และข้อ ๑๐ องค์การบริหารส่วนตำบลหนองไผ่แบนจะดำเนินมาตรการว่ากล่าวตักเตือนตามลำดับดังต่อไปนี้๑. ครั้งแรกมาตรการประกาศบ้านเลขที่๒. ครั้งที่สองมาตรการประกาศบ้านเลขที่พร้อมรายชื่อเจ้าบ้าน๓. ครั้งที่สามมาตรการประกาศบ้านเลขที่พร้อมรายชื่อเจ้าบ้านพร้อมดำเนินการมาตรการทางสังคมตามที่หมู่บ้านนั้น ๆ ได้มีข้อตกลงข้อปฏิบัติร่วมกัน หรือตามประกาศ หลักเกณฑ์ที่นายกองค์การบริหารส่วนตำบลหนองไผ่แบนกำหนดข้อ ๑๒ ผู้ใดยังคงฝ่าฝืนและถูกดำเนินตามมาตรการข้อ๑๑ แล้ว แต่ยังคงไม่ปฏิบัติละเลยหรือไม่ให้ความร่วมมืออีกต้องระวางโทษตามพระราชบัญญัติการสาธารณสุข พ.ศ. ๒๕๓๕ หรือปรับไม่เกิน ๑,๐๐๐ บาทข้อ ๑๓ ให้นายกองค์การบริหารส่วนตำบลหนองไผ่แบนเป็นผู้รักษาการให้เป็นไปตามข้อบัญญัตินี้และให้มีอำนาจออกข้อบังคับระเบียบ ประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศ ณ วันที่๒๗ พฤศจิกายน พ.ศ. ๒๕๖๐สุรศักดิ์ วงษ์นาคนายกองค์การบริหารส่วนตำบลหนองไผ่แบนปวันวิทย์/จัดทำ๑๔ มีนาคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๒๙๖ ง/หน้า ๕๕/๒๒ พฤศจิกายน ๒๕๖๑